جهة درعة تافيلالت

جهة **درعة تافيلالت** (بلأمازيغية: ⵜⴰⵎⵏⴰⴹⵜ ⴹⵕⵄⴰ ⵜⴰⴼⵉⵍⴰⵍⵜ، بالفرانساوية: Draa Tafilalet) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فلجانوب الشرقي ديال البلاد، و لعاصيمة ديالها هي الراشيدية، و مابين لمدون اللي كاينين فلجيهة: وارزازات وتينغير وميدلت وزاݣورة وأرفود. عدد السكان على حساب لإحصاء اللي تدار فـ2014 وصل فهاد لجيهة لـ1,635,008. لميساحة ديال لجيهة هي 132,167 كم².

## السكان ولأقاليم
### السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:

### التطور ديال شحال دالسكان

## لجغرافيا ولموناخ
جهة درعة تافيلالت محاديها من الشمال جهة فاس مكناس وجهة الشرق ومن لغرب جهة سوس ماسة وجهة مراكش آسفي وجهة بني ملال خنيفرة. هاد لجيهة فيها بزاف ديال لخصائص لجغرافية بحال أنه دايز منها جبال لأطلس لكبير ولأطلس لمتوسط ؤويدان بحال واد درعة وسهول وصحاري بحال الرملة ديال مرزوݣة. لميساحة ديال لجيهة واصلة لـ115,592 كم². لموناخ ديال هاد لجيهة غالب عليه الطابع الصحراوي والناشف. هاد لجدوال كيعطي لمعلومات على لحرارة والشتا فمدينة الراشيدية اللي هي لعاصيمة ديال لجيهة.

## لبينية التحتانية
مطار ورزازات الدولي هو مطار كاين فمدينة وارزازات وكايسيرڤي لجيهة ديال درعة تافيلالت. كيبعد لمطار على الصونطرڤيل ديال لمدينة بـ2 دلكيلوميتر. كيتعتابر رقم 11 فترتيب مطار فلمغريب من ناحية عدد لمسافرين، وكايقدر يهز حتال 260.000 مسافر. مطار الراشيدية الدولي أولا مطار مولاي علي الشريف هو مطار كاين فمدينة الراشيدية وكيبعد لمطار على الصونطرڤيل ديال لمدينة حتاهو بـ2 دكيلوميتر. كيتعتابر رقم 13 فترتيب أكبر مطارات لمغريب من ناحية عدد لمسافرين، وكايقدر يهز حتال 300.000 مسافر.

كاينين تسعود ديال الطرقان لوطنية اللي دايزة من أولا كاتسالي فجيهة درعة تافيلالت، واللي هي: الطريق لوطنية 4 والطريق لوطنية 9 والطريق لوطنية 10 والطريق لوطنية 12 والطريق لوطنية 13 والطريق لوطنية 15 والطريق لوطنية 17 والطريق لوطنية 23 والطريق لوطنية 29.

## ليقتيصاد

### لفلاحة
[200px|تصغير|يسار|[قلعة مݣونة من لفوق.]]
جيهة درعة تافيلالت فيها مواريد ديال لفلاحة مهيمّة بزاف، وكاتنتج هاد لجيهة التمر (فلواحات، 100 ألف طن)، التفاح (206.450 طن)، الزيتون (32.000 طن)، لورد (ربعالاف طن)، لحنّا (تلتالاف طن) ولݣمح (1400 طن)، وحتا الزيراعات ديال لمعيشة كاينين فلجيهة كايتنتجو بكميات قليلة. درعة تافيلالت فيها 241 ألف هيكتار ديال لارض اللي 64% ديالها مسقية. كاينة كتر من 150 ألف فيرمة. لجيهة كاتنتج حتى اللحم ولحليب.

### الصيناعة
الصيناعة فجيهة درعة تافيلالت واقفة على الطاقات ولمعادين. لجيهة فيها 3 دلمحطات ديال توليد التريسينتي بالشمش فمدينة وارزازات، وكاينين بلانات ديال لبني دوحدين خرين فمدون بحال تافيلالت وميدلت، من غير لمحطات ديال توليد التريسينتي بلعجاج فميدلت وبلما فأݣدز. وبلا مانحسبو لمينات ديال لفوسفاط، كاين 5.413 منجم ديال لمعادين فلجيهة (40% ديال لمناجيم فلمغريب). هاد لمينات كاتنتج الدهب والنقرة والرصاص ولحديد ولكوبالت والنيكل.

### السياحة
[150px|تصغير|يسار|ستيديو ديال أطلس فمدينة [وارزازات.]]
لجيهة ديال درعة تافيلالت كاتسمي راسها متحف فلهاوا الطلق. ݣاع لمآتير ديالها تقريبا كاينين على برّا. من غير التمر والزيتون لبنين ديالها، لجهة فيها كتبان ديال الرملة فمرزوݣة وشݣاݣة. لجيهة كيما يقدرو السياح يشوفو فيها الصحرا والتقافة اللي متعلقة بيها (لخيام والجمال...) يقدرو يشوفو حتى التلج ولخضورية والضايات فالجبال دياول لأطلس (ميدلت). فلجيهة كاينين حامات ديال لما السخون (الريش) ولواحات (بودنيب، الراشيدية، تينجداد ومحاميد لغزلان)، ولفيرمات ديال لورد (بومالن دادس وقلعة مݣونة). فلجيهة كاينة حتى التورات لمبني فبلايص بحال قلعة مݣونة وتينغير، وكاينين محميات فألنيف وإيميلشيل. من غير هادشي لجهة معروفة عليها السمية ديال هوليود أفريقيا، داكشي حيتاش فيها بزاف ديال ليستيديوهات ديال التسجيل دلافلام فوارزازات وزاݣورة والراشيدية وألنيف.

## شوف حتى
* التقسيم الترابي دلمغريب
* جيهات لمغريب
* جهة سوس ماسة
* جهة الدار البيضاء سطات
* جهة ݣلميم واد نون

## مصادر


تصنيف:جيهات لمغريب
تصنيف:مقالات فيها مصدر و 3000 بايت
تصنيف:تأسيسات د 2015 ف لمغريب